సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
6,6,0,1,6,0,6,0,6.. 10 బంతుల్లో ఉమేశ్ విధ్వంసం
రాంచీ టెస్టులో ఉమేశ్ యాదవ్ హిట్టింగ్‌తో రెచ్చిపోయాడు. స్పిన్నర్ లిండే బౌలింగ్‌లో బ్యాక్ టు బ్యాక్ సిక్సర్లు బాదిన ఉమేశ్.. టెస్టు క్రికెట్ చరిత్రలోనే అరుదైన రికార్డ్‌ల్లో చోటు దక్కించుకున్నాడు.
Samayam Telugu | Updated:
Oct 21, 2019, 11:29AM IST
హైలైట్స్
రాంచీ టెస్టులో ఐదు సిక్సర్లు బాదేసిన ఉమేశ్ యాదవ్
టెస్టు క్రికెట్ చరిత్రలో అత్యధిక స్ట్రైక్‌రేట్‌తో బ్యాటింగ్ చేసిన ఆటగాడిగా రికార్డ్
మ్యాచ్‌లో ఎదుర్కొన్న తొలి రెండు బంతుల్నీ సిక్సర్లుగా మలిచిన రెండో భారత బ్యాట్స్‌మెన్
తొలి బంతినే సిక్సర్‌గా బాదిన నాలుగో భారత ఆటగాడు
దక్షిణాఫ్రికాతో రాంచీ వేదికగా జరుగుతున్న మూడో టెస్టు మ్యాచ్‌లో భారత టెయిలెండర్ బ్యాట్స్‌మెన్ ఉమేశ్ యాదవ్ 5 సిక్సర్లతో సరికొత్త రికార్డ్‌ల్ని నెలకొల్పాడు. మ్యాచ్‌లో రెండో రోజైన ఆదివారం రెండో సెషన్‌లో బ్యాటింగ్‌‌కి వచ్చిన ఉమేశ్ యాదవ్ (31: 10 బంతుల్లో 5x6) రెండు ఓవర్ల వ్యవధిలోనే ఏకంగా 5 సిక్సర్లు బాదేశాడు. స్పిన్నర్ జార్జ్ లిండే బౌలింగ్‌ని లక్ష్యంగా చేసుకున్న ఉమేశ్.. అన్ని సిక్సర్లూ అతడికే కొట్టి.. వికెట్ కూడా సమర్పించుకున్నాడు. ఈ టెస్టులో డబుల్ సెంచరీ బాదిన రోహిత్ శర్మ 255 బంతులాడి 6 సిక్సర్లు బాదగా.. ఉమేశ్ యాదవ్ కేవలం 10 బంతుల్లో 5 సిక్సర్లు నమోదు చేయడం కొసమెరుపు.
#Umeshyadav 6⃣6⃣0⃣1⃣6⃣0⃣6⃣0⃣6⃣out UMESH YADAV vs SA https://t.co/KWV0SlDsoU
&mdash; Yash (@i_m_yash__) 1571569102000